**Obec Valaliky**

 **Poľná 8, 044 13 Valaliky**

**stavebný úrad**

č. 2191-02/2022-Va V Čani, dňa 03.05.2022

vybavuje: Ing. Čuláková

055/6999018

VEREJNÁ VYHLÁŠKA

Oznámenie o začatí územného konania

Obec Valaliky, ako určený stavebný úrad podľa § 119 ods. 3 zákona č. 50/1976 Zb. o územnom plánovaní a stavebnom poriadku /stavebný zákon/ v znení neskorších predpisov /ďalej len „stavebný zákon“/, v súlade s ust. zákona č. 71/1967 Zb. o správnom konaní /správny poriadok/ v znení neskorších predpisov, podľa ust. § 36 stavebného zákona **oznamuje začatie územného konania o využití územia: „Spevnené plochy – chodníky v areáli cintorína v obci Kokšov-Bakša“, na pozemku KN-C parc. č. 391/1 a 391/3, druh pozemku: ostatná plocha, katastrálne územie Kokšov-Bakša,** na základe návrhunavrhovateľa: **Obec Kokšov-Bakša, Kokšov-Bakša 178, 044 13 Valaliky**

V zmysle § 36 ods. 1 stavebného zákona stavebný úrad **oznamuje** dotknutým orgánom a všetkým známym účastníkom konania, **začatie územného konania a nariaďuje ústne pojednávanie a miestne zisťovanie na deň**

**23.05.2022 o 7.30 hod.**

**so stretnutím pred cintorínom, v obci Kokšov-Bakša.**

Účastníci konania môžu svoje námietky a pripomienky uplatniť najneskoršie pri ústnom pojednávaní, inak sa na ne neprihliadne.

 Podľa § 42 ods. 4 stavebného zákona upozorňujeme účastníkov tohto konania, že na námietky a pripomienky, ktoré neboli uplatnené v prvostupňovom konaní v určenej lehote, hoci uplatnené mohli byť, sa v odvolacom konaní nebude prihliadať.

 Stavebný úrad neprihliadne na námietky a pripomienky, ktoré sú v rozpore so schválenou územnoplánovacou dokumentáciou, čo je v súlade s ust. § 37 ods. 3 stavebného zákona.

 V predmetnej veci obec zhromaždila rozhodujúce podklady na vydanie rozhodnutia. Účastníci konania majú právo sa s nimi pred vydaním rozhodnutia oboznámiť a vyjadriť sa k nim. Do podkladov rozhodnutia možno nazrieť pri ústnom pojednávaní.

 Ak sa niektorý z účastníkov konania nechá v konaní zastupovať, splnomocnenie na zastupovanie treba preukázať písomným plnomocenstvom alebo plnomocenstvom vyhláseným do zápisnice. Písomné plnomocenstvo musí byť vlastnoručne podpísané splnomocniteľom a musí byť z neho zrejmá jeho vôľa, aby ho zastupovala konkrétna osoba.

 Dotknuté orgány oznámia svoje stanoviská v rovnakej lehote, v ktorej môžu uplatniť svoje pripomienky a námietky účastníci územného konania. Ak niektorý z orgánov štátnej správy potrebuje na riadne posúdenie návrhu dlhší čas, stavebný úrad na jeho žiadosť určenú lehotu pred jej uplynutím primerane predĺži. Ak dotknutý orgán, ktorý bol vyrozumený o začatí územného konania, neoznámi v určenej alebo predĺženej lehote svoje stanovisko k navrhovanej stavbe, má sa za to, že so stavbou z hľadiska ním sledovaných záujmov súhlasí.

 **Ing. Štefan Petrík**

 starosta obce

**Doručí sa:** účastníci konania – verejná vyhláška

1. navrhovateľ: Obec Kokšov-Bakša, Kokšov-Bakša 178, 044 13 Valaliky

2. právnické a fyzické osoby, ktoré majú vlastnícke alebo iné práva k pozemkom alebo stavbám:

katastrálne územie Kokšov-Bakša: KN-C parc. č. 391/1, 391/3, 391/4, 1388/3 (KN-E parc. č. 1-522), KN-C parc. č. 390/1 (KN-E parc. č. 171/1, 172/1, 173/1, 174/1, 173/2, 172/2, 171/2, 170, 168, 166/2, 167/4)

katastrálne územie Barca: KN-C parc. č. 2725/2, 2725/1 (KN-E parc. č. 6-167)

Dotknuté orgány – do vlastných rúk

3. VSD, a.s., Mlynská 31, 042 91 Košice

4. OÚ KE-okolie, Odbor starostlivosti o ŽP, OH, Hroncova 13, 041 70 Košice

5. Krajský pamiatkový úrad Košice, Hlavná 25, 040 01 Košice

6. ŽSR BA, Generálne riaditeľstvo, Klemensova 8, 813 61 Bratislava

Toto oznámenie má povahu verejnej vyhlášky podľa § 36 ods. 4 stavebného zákona a oznamuje sa účastníkom konania. Verejná vyhláška musí byť po dobu **15 dní** vyvesená na úradnej tabuli správneho orgánu (obec Valaliky) a na webovom sídle obce Valaliky. Informatívne bude zverejnená aj na úradnej tabuli a webovom sídle obce Kokšov-Bakša a Mestskej časti Košice-Barca. Posledný deň lehoty je dňom doručenia.

**Úradná tabuľa**

Dátum vyvesenia: 03.05.2022

Dátum zvesenia: 19.05.2022

Pečiatka a podpis oprávnenej osoby:

**Internetová stránka**

Dátum vyvesenia: 03.05.2022

Dátum zvesenia: 19.05.2022

Pečiatka a podpis oprávnenej osoby: